கேள்வி: உள்ளத்தை அள்ளித்தா - துணுக்கு என்பது என்ன?
பதில்: படபிடிப்பு நடந்து கொண்டிருக்கும் பொழுது கார்த்திக், சுந்தர் சி இடம் இப்படத்திற்கு "உள்ளத்தை அள்ளித்தா" என்ற தலைப்பு எதனால் வந்தது என்று கேட்டுள்ளார். அதற்கு சுந்தர் சி, கார்த்திகின் தந்தை முத்துராமன் நடித்த காதலிக்க நேரமில்லை (1964 திரைப்படம்) திரைப்படத்தில் வரும் ''உள்ளத்தை அள்ளித்தா'' என்ற பாடலின் தாக்கத்தால் அதனையே இப்படத்திற்கு பெயராக வைத்தேன் என்று கூறியுள்ளார். அதற்கு கார்த்திக், ''காதலிக்க நேரமில்லை'' படத்தில் வரும் பாடல் ''உள்ளத்தை அள்ளித்தா'' அல்ல. அது ''நெஞ்சத்தை அள்ளித்தா'' என்று கூறியுள்ளார். தனது தவறை உணர்ந்த சுந்தர் சி, படத்தலைப்பு ஏற்கனவே அறிவிக்கப்பட்டுவிட்டதால் அதனை மாற்றாமல் ''உள்ளத்தை அள்ளித்தா'' என்ற தலைப்பே வைத்துள்ளார்.